Ճանապարհորդություն «Կոն-Տիկիով» (գիրք)

«Ճանապարհորդություն Կոն-Տիկիով» կամ «Կոն-Տիկիի» գիտարշավը» (),  նորվեգացի ճանապարհորդ, ազգագրագետ, հնագետ և գրող Թուր Հեյերդալի գիրքը։ Գրքում հեղինակը ներկայացնում է «Կոն-Տիկի» լաստանավով 1947 թվականին ձեռնարկած գիտարշավի մանրամասները և Պերուի հնդկացիների Պոլինեզիայում վերաբնակեցման պատմությունը։

Ստեղծում 
Գիրքն ստեղծվել է գիտարշավի ժամանակ հավաքված հարուստ նյութերի հիման վրա։ Այդ թվում նավի տեղեկամատյանների գրառումները, եղանակի օրագրերը, կենդանական և բուսական աշխարհների ներկայացուցիչների հավաքածուն, որոնք անձնակազմի անդամները հավաքել են ամբողջ ճանապարհորդության ընթացքում։ «Ճանապարհորդություն Կոն-Տիկիով» գիրքը հրատարակվում է 1948 թվականին և վաճառվում ընդամենը տասնհինգ օրերի ընթացքում։ Արդյունքում, գիրքը թարգմանվում է աշխարհի ավելի քան 70 լեզուներով։ Հայաստանում և Ռուսաստանումը գիրքը հրատարակվում է 1958 թվականին։ Դրանից հետո Ռուսաստանում այն մի քանի անգամ վերահրատարակվում է։ Վերջին անգամ Սանկտ Պետերբուրգում այն լույս է ընծայվել 2013 թվականի հունիսին «Պետրոգլիֆ» հատարակչությունում։

«Ճանապարհորդություն Կոն-Տիկիով» գիրքը որպես սյուժե ծառայեց 2012 թվականին նկարահանված ֆիլմի համար. այդ ֆիլմը կոչվում էր «Կոն-Տիկի» և նվիրված էր Թուր Հեյերդալի հիշատակին։

Սյուժե 
«Ճանապարհորդություն Կոն-Տիկիով» գրքում մանրամասն, քայլ-քայլ ներկայացվում է Թուր Հեյերդալի տեսությունը, ըստ որի պոլինեզացիները Հարավային Ամերիկայի բնիկ հնդկացիների ժառանգներն են։ Հեյերդալը սովորում է նաև ազգագրություն։ Նրա մտացածին գաղափարները հանգեցնում են, որպեսզի ապացուցի այդ հանգամանքը։ Մյուս գլուխներում նկարագրվում արշավախմբի ծննդյան մանրամասները, թե ինչպես է Թուր Հեյերդալը ծանոթանում Գերման Վաթցինգերի հետ, ինչպես են ընտրում անձնակազմի մյուս անդամներին։ Հետո մանրամասնությամբ իր գրքում Հեյերդալը ներկայացնում է «Կոն-Տիկի» լաստանավի կառուցման բոլոր նրբությունները, թե ինչպես են հինպերուական գծագրերից օգտվել։

Ճանապարհորդությունը ներկայացված է հումորի մեծ զգացումով։ Գիտարշավի մասնակիցները, ինչպես հիշատակում է Հեյերդալը, չեն էլ հիշում, թե ինչպես են հավաքվել այդ խելահեղ ճանապարհորդությամնը մասնակից դառնալու համար։ Վերջին գլուխներում ներկայացված է Տուամոտու կղզեխմբի մոտ վթարային կանգառի մանրամասնությունները և տեղական փոքր գյուղի կենսապայմանները։

Գրքի կառուցվածք 
«Ճանապարհորդություն Կոն-Տիկիով» գիրքը բաղկացած է ութ գլուխներից և վերջաբանից.
 Տեսություն
 Գիտարշավի ծնունդը
 Հարավային Ամերիկայում
 Խաղաղ օվկիամոսում
 Կես ճանապարհին
 Միշտ Խաղաղ օվկիանոսի վրա
 Հարավային ծովի կղզիների մոտ
 Պոլինեզիացիների շրջանում
 Վերջաբան

Ծանոթագրություններ

Գրականություն

Արտաքին հղումներ 
 Текст книги на русском языке
 Naturalistul aventurier , 6 septembrie 2007, Dorin Marian, Revista Magazin
 O expediție care n-a demonstrat aproape nimic (II) , 12 septembrie 2007, Dorin Marian, Revista Magazin
 Cult sau desacralizare? (III) , 19 septembrie 2007, Dorin Marian, Revista Magazin
 Kon-Tiki Museet

Նորվեգիայի գրականություն
Գիտահանրամատչելի գրքեր
1948 գրքեր
Վավերագրական գրքեր